Lisa 7

# LAAGRI OHUTUSEESKIRI

**Ohutuseeskiri on mõeldud osalejate instrueerimiseks väljaõppesündmuse alguses**

1. **TULEOHUTUS LAAGRIS**

**Lõkke tegemine**

Lõket tohib teha ainult laagri korraldaja näidatud kohas ja tema määratud ajal ning see peaks olema:

* 1. vähemalt 20 m kaugusel telkidest;
	2. vähemalt 10 m kaugusel kasvavatest puudest;
	3. kohas, kus lõkke kohale ei jää puude oksi;
	4. kohas, kus pole süttivat pinnast (näiteks turvas).

Lõkkesse on keelatud visata ükskõik milliseid metall- või klaasesemeid ning teisi materjale, mille põlemine on keskkonnale kahjulik.

1. **Tuleohutus telkides**
	1. Mitteköetavates telkides on igasugune tuletegemine keelatud (ka küünalde või õlilambi kasutamine).
	2. Köetavas telgis peab olema valmis vähemalt 20 l vett esmaseks tulekustutamiseks.
	3. Õlilampide kasutamine telgis on keelatud (valgustamiseks kasutatakse elektrilaternaid või taskulampe).
	4. Telgiahjus oleva küttematerjali süütamiseks ei tohi kasutada süütevedelikku ega muid kergesti süttivaid aineid (ka eelnimetatud ainete telgis hoidmine ja telki toomine on keelatud).
	5. Telgiahi peab olema kindlalt kinnitatud nii, et see ei saa ümber minna.
	6. Telgiahju küttes peab küttematerjal olema sellise suurusega, et ahjuluuk läheb pärast puude ahju panemist kinni.
	7. Varutud küttematerjali peab asetama telgi seina äärde riita.
	8. 0,5 m raadiuses ümber telgiahju peab olema vaba ala, kus ei tohi olla ühtegi süttivast materjalist eset.
	9. Telgiahju kütja peab olema ärkvel, riides ja valmis vajaduse korral kustutama tulekahju.
	10. Telgiahju kütja peab jälgima telgikaaslasi, et need ei keeraks end magades vastu ahju ega lükkaks vastu ahju mingeid süttivaid esemeid.
	11. Ahju küttes peab kasutama töökindaid.
	12. Ahju on keelatud panna esemeid, mis ei ole ette nähtud ahju kütmiseks.
	13. Telgiahjualust maapinda tuleb aeg-ajalt kasta ning kustutada sinna ahjust kukkunud söed ja kuum tuhk.
	14. Lahtise tule tegemine telgis on keelatud.
2. **TÖÖRIISTADE KASUTAMINE**

**Sae kasutamine**

* 1. Enne sae kasutamist peab veenduma, et see on töökorras (vibusael tera kinnitused, vukssael käepideme kinnitused).
	2. Saetav puu peab olema kindlalt toetatud.
	3. Saetavast puust tohib kinni hoida kõige lähemalt 10 cm kauguselt lõikekohast.
	4. Saagides peab kasutama töökindaid.
	5. Saagimisel tuleb tagada lähedal viibijate ohutus.

**Kirve kasutamine**

* 1. Enne raiumise alustamist peab veenduma, et kirves püsib kindlalt kirvevarre küljes.
	2. Kirvest tohib kasutada teistest inimestest minimaalselt 5 m kaugusel.
	3. Raiutav ese peab olema kindlalt toetatud.
	4. Raiutavast esemest tohib kinni hoida kõige lähemalt 30 cm kauguselt raiutavast kohast.
	5. Raiudes peab kasutama töökindaid.
1. **LIIKLUSOHUTUS**

Liiklusohutust järgitakse vastavalt liikluseeskirjale. Eriti oluline on meeles pidada, et:

* 1. teedel liigutakse vasakus teeservas kolonnis;
	2. pimedal ajal liikudes peab kasutama helkureid, lisaks võib kasutada taskulampe. Kolonnis liikumisel tuleb esimesel ja viimasel osalejal kanda helkurvesti.
1. **LOODUSHOID**
	1. Kõik prügi ja olmejäätmed tuleb kokku koguda ja viia korraldaja määratud kohta. Prügi matmine/peitmine loodusse on keelatud.
	2. Kasvavaid puid tohib langetada ja oksi raiuda ainult laagri ülema loal.
	3. Kasvavate puude vigastamine on keelatud.
2. **TERVIS**
	1. Võimalikest terviseriketest teavitada oma juhti, kes tegutseb edasi vastavalt vajadusele.
	2. Tuleb hoida puhtust ja hoolitseda isikliku hügieeni eest.
	3. Kandmiseks valida mitmekihiline ilmastikule vastav riietus, võimalusel kanda kuivi ja puhtaid riideid.
	4. Kanda oludele vastavaid jalanõusid.
	5. Vabas õhus viibides tuleb kanda peakatet.
	6. Juua piisavalt vett, süüa korralikult laagrisööki söögiaegadel.
3. **SUHTLUSREEGLID[[1]](#footnote-2)**
	1. Kõik väljaõppesündmusel osalejad käituvad teiste suhtes lugupidavalt ja viisakalt.
	2. Keelatud on igasugune organisatsiooni teise liikme väärkohtlemine, mis teise isiku füüsilist või psüühilist heaolu vähendab.
	3. Lapse eakohast arengut ja tervislikku seisundit ei tohi ohtu seada. Noortejuht ei tohi oma vastutus-, usaldus-, võimusuhet noorega ära kasutada, kaasata noort seksuaalsesse tegevusse (kontaktsesse või mittekontaktsesse) ja astuda seega üle seaduse ja ühiskonna normidest.
	4. Emotsionaalse väärkohtlemisega tekitatakse pingeseisund, mis võib põhjustada lapse emotsionaalsele arengule raskeid või pöördumatuid kahjustusi. Noortejuht ei tohi noorele romantiliselt läheneda ning ka vanemad noorliikmed ei või väljaõppesündmustel ülemäärast omavahelist kiindumust demonstreerida.
	5. Füüsiline väärkohtlemine on tahtlik füüsiline jõu kasutamine, mis võib põhjustada lapsele kergemaid, raskemaid või eluohtlikke füüsilisi ja psühholoogilisi kahjustusi. Keelatud on näiteks haaramine riietest, kaelarätikust vmt, ka igasugune tõukamine jmt tegevus, mis võib kaasa tuua võimalikke (elu)ohtlikke situatsioone.
4. **VEEKOGUD**
	1. Laagri territooriumil asuvate veekogude (järv, jõgi, oja, tiik) kasutamine ujumiseks, supluseks või veesõidukitega liikumiseks ilma korraldaja loata ja järelevalveta on keelatud.
	2. Võimalikel sildadel ja purretel mängimine ja turnimine on keelatud.
	3. Veekogude jääkattele minek ilma korraldaja loa ja järelevalveta on keelatud.
1. Kohustused ja keelud on sees Lastekaitseseaduses (§ 22 ja 24). [↑](#footnote-ref-2)